Official Journal L 247 , 05/09/1998 P. 0009 - 0010



Id-Deċiżjoni tal-Kummissjoni tat-8 ta' Lulju 1998 dwar ċerti miżuri neċessarji biex jitwettqu attivitajiet relatati ma’ sistemi ta' komunikazzjoni u ta' skambju ta' informazzjoni u ma’ għodda ta' taħriġ lingwistiku taħt il-programm Fiscalis (id-Deċiżjoni tal-Parlament Ewropew u tal-Kunsill Nru No 888/98/KE li tistabbilixxi programm ta' azzjoni tal-Komunità biex jittejjeb il-funzjonament tas-sistemi ta' tassazzjoni indiretta tas-suq intern) (innotifikata permezz ta' dokument numru K(1998) 1866) (98/532/KE) IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunitajiet Ewropej, Wara li kkunsidrat id-Deċiżjoni tal-Parlament Ewropew u tal-Kunsill Nru No 888/98/KE tat-30 ta' Marzu 1998 li stabbilixxa programm ta' azzjoni tal-Komunità biex jittejjeb il-funzjonament tas-sistemi ta' tassazzjoni indiretta tas-suq intern (Fiscalis programme) [1], u partikolarment l-Artikolu 10 tiegħu, Billi l-Kummissjoni u l-Istati Membri huma meħtieġa li jiżguraw il-funzjonament ta' sistemi ta' komunikazzjoni u ta' skambju ta' informazzjoni eżistenti li huma jikkunsidraw neċessarji skond l-Artikolu 4(1) tad-Deċiżjoni Nru 888/98/KE; Billi l-Kummissjoni u l-Istati Membri huma meħtieġa li jistabbilixxu u jiżguraw il-funzjonament ta' sistemi ta' komunikazzjoni u ta' skambju ta' informazzjoni ġodda li huma jikkunsidraw neċessarji skond l-Artikolu 4(1) tad-Deċiżjoni Nru 888/98/KE; Billi jeħtieġ li l-Istati Membri, flimkien mal-Kummissjoni, jiżviluppaw l-għodda ta' taħriġ lingwistiku neċessarji skond l-Artikolu 6 tad-Deċiżjoni Nru 888/98/KE; Billi huwa meħtieg illi jiġu identifikati s-sistemi ta' komunikazzjoni u ta' skambju ta' informazzjoni u l-għodda ta' taħriġ lingwistiku ġodda u eżistenti illi huma neċessarji; Billi huwa neċessarju illi jkun hemm arranġamenti sabiex il-Komunità tilqa’ l-obligi tagħha f'dawk li huma is-sistemi u l-għodda neċessarji skond l-Artikoli 4(1), 4(2), 6(1)(c) u 8(2)(b) u (ċ) tad-Deċiżjoni Nru No 888/98/KE; Billi sabiex jiġi żgurat it-twaqqif u l-funzjonament effettiv u effiċjenti tas-sistemi u l-għodda neċessarji huwa meħtieġ illi jiġu speċifikati l-obbligi ta' l-Istati Membri f'dawk li huma is-sistemi u l-għodda neċessarji skond l-Artikolu 4(2), 4(3), 6(1) u 8(3)(b); Billi l-Istati Membri għandhom jiżguraw illi l-azzjonijiet tagħhom ma jqegħdux f'perikolu it-twaqqif u l-funzjonament tas-sistemi neċessarji u ma jkunux ta' dannu għall-interessi tal-Komunità u L-Istati Membri l-oħra; Billi sabiex jiġi żgurat it-twaqqif u il-funzjonament effettiv tas-sistemi u l-għodda meħtieġa, huwa neċessarju illi fit-twettiq ta' l-obbligi tagħhom f'dawk illi huma is-sistemi u l-għodda neċessarji, l-azzjonijiet tal-Komunità u l-Istati Membri jiġu ikkordinati; billi huwa xieraq illi l-Kummissjoni tiżgura din il-kordinazzjoni bit-tfassil ta' pjan ta' ħidma għat-twaqqif u l-funzjonament ta' kull sistema u għodda; Billi il-miżuri li hemm provduti f'din id-deċiżjoni huma skond l-opinjoni tal-Kumitat msemmija fl-Artikolu 11 tad-Deċiżjoni tal-Parlament Ewropew u l-Kunsill Nru 888/98/KE, ADOTTAT DIN ID-DEĊIŻJONI: Artikolu 1 Programm ta' ħidma 1. Għandu jiġi żgurat il-funzjonament tas-sistemi u l-infrastruttura ta' komunikazzjoni u ta' skambju ta' informazzjoni eżistenti li ġejjin: - Sistema ta' skambju ta' informazzjoni VAT (VIES), - Sistema ta' Komunikazzjoni Komuni/Common System Interface (CCN/CSI) sa fejn huwa neċessarju sabiex jappoġġa l-funzjonament tas-sistemi imsemmija f'dan il-paragrafu u fit-tieni paragrafu, - Sistema għall-iskambju ta' informazzjoni fuq it-taxxa tas-sisa (SEED), - Sistema ta' verifikazzjoni tal-moviment tat-taxxa tas-sisa, - sistema ta' listi tat-taxxa tas-sisa, - FiscalSCENT (is-Sistema ta' Network ta' Infurzar Doganali). 2. Għandu jiġi żgurat il-funzjonament tas-sistemi ta' komunikazzjoni u ta' skambju ta' informazzjoni ġodda li ġejjin: - is-sistema ta' twissija bikrija tat-taxxa tas-sisa. 3. Għandhom jsiru studji ta' vijabilità u studji pilota f'dak li huwa twaqqif tas-sistemi ta' komunikazzjoni u ta' skambju ta' informazzjoni ġodda u l-għodda komuni ta' taħriġ lingwistiku li ġejjin: - sistema ta' moviment u kontrol tat-taxxa tas-sisa, - sistema ta' komunikazzjoni tat-taxxa indiretta, - għodda ta' appoġġ u taħriġ multi-lingwistiku. Artikolu 2 Obbligi tal-Komunità 1. Sabiex teżegwixxi l-obbligi tal-Komunità skond l-Artikolu 4(1) u (2), l-Artikolu 6(1)(c) u l-Artikolu 8(2)(b) u (c) tad-Deċiżjoni Nru 888/98/KE, għas-sistemi imsemmija fl-Artikolu 1, il-Kummissjoni għandha tikkonkludi l-kuntratti meħtieġa f'isem il-Komunità. 2. Il-Kummissjoni għandha tikkordina dawk l-aspetti tat-twaqqif u funzjonament ta' l-elementi, li huma kemm tal-Komunità u kemm dawk li m'humiex, tas-sistemi, infrastruttura u għodda msemmija fl-Artikolu1 li huma neċessarji biex jiżguraw interkonessjoni u ħidma bejn is-sistemi. għandha tħejji pjan ta' ħidma għat-twaqqif sew u funzjonament ta' dawn is-sistemi u għodda. Dawn il-pjanijiet ta' ħidma jridu jispeċifikaw il-kompiti tal-bidu u il-kompiti li jridu jsiru regolarment mill-Kumissjoni u l-Istati Membri; it-termini peremptorji għat-twettiq ta' dawn il-kompiti u il-provi tat-twettiq meħtieġa. Artikolu 3 L-obbligi ta' l-Istati Membri 1. L-Istati Membri għandhom jiżguraw illi jikkompletaw il-kompiti fit-termini peremptorji stabiliti fil-pjan ta' ħidma msemmi fl-Artikolu 2. L-Istati Membri għandhom jirrapurtaw lill-Kumissjoni fuq it-twettiq ta' dawn il-kompiti u għandhom jipprovdu il-provi tat-twettiq meħtieġa. 2. l-Istati Membri ma għandhom jieħdu l-ebda azzjoni f'dak li għandu x’jaqsam mat-twaqqif jew il-funzjonament tas-sistemi msemmija fl-Artikolu 1 li jistgħu jaffetwaw l-interkonnessjoni u ħidma generali bejn is-sistemi jew il-funzjonament ġenerali tagħhom. L-Istati Membri jistgħu jieħdu xi azzjoni li jista’ jaffetwa l-interkonnessjoni u l-ħidma ġenerali bejn is-sistemi jew il-funzjonament ġenerali tagħhom biss jekk ikolhom l-ewwel il-kunsens tal-Kumissjoni. 3. l-Istati Membri għandhom jinfurmaw il-Kummissjoni regolarment dwar kull azzjoni illi huma ħadu skond l-Artikolu 4(3) tad-Deċiżjoni Nru 888/98/KE li huwa meħtieġ għall-isfruttament ta' dawn is-sistemi taħt l-amministrazzjoni tagħhom. Artikolu 4 Dħul fis-seħħ Din id-Deċiżjoni għandha tidħol fis-seħħ dakinhar illi tiġi ppublikata fil-Ġurnal Uffiċjali tal-Komunitajiet Ewropej. Għandha tapplika mil-1 ta' Jannar 1998. Artikolu 5 Indirizzati Din id-Deċizjoni hija indirizzata lill-Istati Membri. Magħmul fi Brussell, fit-8 ta' Lulju 1998. Għall-Kummissjoni Mario Monti Membru tal-Kumissjoni [1] ĠU L 126, tat-28.4.1998, p. 1. --------------------------------------------------